Königshaus am Schachen

**Königshaus** (*Kuninkaantalo*); () on pieni huvila Schachenissa, Wettersteinin vuoristoalueella Baijerissa, jonka rakennutti Baijerin kuningas Ludvig II vuosina 1869–1872.

Unesco valitsi heinäkuussa 2025 Königshausin sekä kolme muuta Ludvig II:n rakennuttamaa kohdetta (Neuschwanstein, Linderhof ja Herrenchiemsee) maailmanperintöluetteloon.

## Sijainti
Königshaus sijaitsee Schachenissa, josta on näköala Wettersteinin vuoristoon, noin 10 km etelään Garmisch-Partenkirchenistä. Sinne pääsee vain 10 kilometriä pitkää metsätietä pitkin tai kolmen tuntia kestävällä vaelluksella, joka nousee 1 000 metrin korkeuteen joko Schloss Elmausta tai Garmisch-Partenkirchenistä, josta on näkymät muun muassa Zugspitzeenen. Rakennus sijaisee 1 866 metrin korkeudella merenpinnasta.

## Historia

Schachenin Königshaus rakennettiin vuosina 1869–1872 Ludvig II:lle, ja sen suunnitteli arkkitehti Georg von Dollmann. Sitä kuvataan usein metsästysmajaksi, vaikka Ludvig ei koskaan käyttänyt sitä tähän tarkoitukseen, koska hän ei missään nimessä halunnut metsästää, vaan käytti sitä syntymäpäivä- ja nimipäiväjuhliinsa 25. elokuuta joka vuosi. Rakennus on vähiten tunnettu Ludvigin rakentamista palatseista. 

Yksi huone, joka tunnetaan nimellä "Turkkilainen tai maurilainen huone", kattaa linnan koko ylemmän kerroksen, ja se on sisustettu ylenpalttisesti itämaiseen tyyliin. Sen esikuvana on Eyüpin palatsin historiallinen sali, jonka sulttaani Selim III rakennutti Istanbuliin 1700-luvun lopulla. Ludvig II, joka oli erittäin kiinnostunut itämaisista kulttuureista, oli nähnyt salista kuvia englanninkielisessä julkaisussa vuonna 1840. Jotta tunnelma olisi täydellinen, salissa oli vesipiippua polttavia ja teetä juovia palvelijoita itämaisissa asuissa.

Yläkerran ylellinen sisustus eroaa jyrkästi ulko- ja pohjakerroksesta, joka on rakennettu melko vaatimattomasti alppimaja-tyyliin ja mäntypaneloitu, koska ne rakennettiin usein retkeilyravintoloiksi.

## Alpengarten auf dem Schachen
Itse talon vieressä on noin hehtaarin suuruinen *Alpengarten auf dem Schachen,* vuonna 1901 perustettu noin 2 000 metrin korkeudessa sijaitseva alppikasvitieteellinen puutarha, jossa on yli 1 000 kasvilajia Alpeilta Himalajalle. Sitä ylläpitää Botanischer Garten München-Nymphenburg, ja se on avoinna kesäkuukausina päivittäin. Vaikka Wetterstein-vuoret ovat pääasiassa kalkkikiveä, kalkkikiven ja dolomiitin hajoaminen vaihtelee: dolomiitti hajoaa sirpaleiksi, joilla jotkut kasvit viihtyvät erityisen hyvin. Kalkki kuluu kemiallisesti, syntyy kalkkeutumia, joista vesi valuu nopeasti pois. Toisaalta hiekkakivi tarjoaa hyvin vettä pitävää savi- ja vähäkalkkikivistä maaperää. 

Kaiken kaikkiaan 42 kasvialuetta on jaettu eri maantieteellisiin alueisiin: Baijerin metsäkasvisto, Alpit, Karpaatit, Patagonia, Kalliovuoret ja Himalaja.
Tiedosto:Blick_ins_Reintal.jpg|alt=The Reintal valley|Reintalin laakso
Tiedosto:Schachen.JPG|alt=King's House taken from the Bockhütte in Reintal|Königshaus Reintalin *Bockhütten* suunnasta  
Tiedosto:Garmisch-Patenkirchen-Schachen_(Berg)-Königshaus_am_Schachen-ZI-1298-01-00-217515.jpg|alt=Illustrations of the Moorish Hall at the time it was built|Piirros maurilaisesta salista sen rakennusaikaan n.1870
Tiedosto:Garmisch-Patenkirchen-Schachen_(Berg)-Königshaus_am_Schachen-ZI-1298-01-00-217516.jpg|Piirros maurilaisesta salista sen rakennusaikaan n. 1870


## Kirjallisuutta
* Merkle, Ludwig: *Ludwig II. und seine Schlösser.* Bruckmann Verlag, München 1995, 
* Neumann-Adrian, Michael: *Das König-Ludwig-Wanderbuch*. Buchendorfer Verlag München, München 2004, 
* Botanischer Garten München und Gesellschaft der Freunde des Botanischen Gartens (Hrsg.): *Botanischer Garten München*, MünchenVerlag, München 2014, 
* Dahn. Felix: *Erinnerungen* / Band 4.2: 4. Buch, Würzburg, Sedan, Königsberg, Abth. 2, 1871–1888. Leipzig: Breitkopf und Härtel 1895

## Lähteet

## Aiheesta muualla
* Virallinen kotisivu (englanniksi)
* King Ludwig II and his castles(englanniksi)
* Alpengarten auf dem Schachen  (saksaksi)
* Konigshaus am Schachen  (saksaksi)